CELEX: 62013TN0542
Language: hr
Date: 2013-10-02 00:00:00
Title: Predmet T-542/13: Tužba podnesena 2. listopada 2013. — Nizozemska protiv Komisije

23.11.2013   
            
            
               HR
            
            
               Službeni list Europske unije
            
            
               C 344/67
            
         Tužba podnesena 2. listopada 2013. — Nizozemska protiv Komisije
   (Predmet T-542/13)
   2013/C 344/123
   Jezik postupka: nizozemski
   
      Stranke
   
   
      Tužitelj: Kraljevina Nizozemska (zastupnici: J. Langer i M. Bulterman, agenti)
   
      Tuženik: Europska komisija
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi Odluku Komisije C(2013) 4474 final od 18. srpnja 2013. o neprimjenjivanju nekoliko odredbi Uredbe Kraljevine Nizozemske od 8. lipnja 2012. o utvrđivanju pobližih pravila u svezi s liberalizacijom međunarodnog željezničkog prijevoza putnika;
            
         
               —
            
            
               Komisiji naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri pravna navoda.
   
               1.
            
            
               Prvi tužbeni razlog
               
                           —
                        
                        
                           Komisija pobijanu odluku pogrešno temelji na članku 61. Direktive 2012/34/EU (1). Ako se Komisija ne slaže s načinom na koji nizozemski zakonodavac provodi Direktivu može upotrijebiti članak 258. UFEU-a.
                        
                     
         
               2.
            
            
               Drugi tužbeni razlog
               
                           —
                        
                        
                           Komisija je povrijedila pravo na obranu, načelo legitimnih očekivanja i načelo lojalne suradnje kada je nakon isteka projekta „EU-Pilot” (2) nizozemske propise proglasila neprimjenjivim na temelju članka 61. Direktive 2012/34/EU. Pri davanju odgovora na pitanja Komisije u okviru projekta „EU-Pilot” Kraljevina Nizozemska je mogla razumno pretpostaviti da će Komisija priopćene informacije koristiti isključivo u okviru (izbjegavanja) infrakcijskog postupka.
                        
                     
         
               3.
            
            
               Treći tužbeni razlog
               
                           —
                        
                        
                           Obrazloženje odluke je manjkavo, a tumačenje koje je Komisija dala u odnosu na Direktivu 2012/34/EU pogrešno jer pretpostavlja da kriterije za utvrđenje „glavne svrhe usluge” u smislu članka 10. stavka 3. Direktive nije moguće unaprijed odrediti, kao i da kriterije „gospodarske ravnoteže” u smislu članka 11. stavka 2. Direktive mora utvrditi regulatorno tijelo.
                        
                     
         
      (1)  Direktiva 2012/34/EU Europskog parlamenta i Vijeća od 21. studenog 2012. o uspostavi jedinstvenog Europskog željezničkog prostora (SL L 343, str. 32.) (SL, posebno izdanje na hrvatskom jeziku, poglavlje 7., svezak 25., str. 136.).
   
      (2)  Vidjeti Priopćenje Komisije „Europa rezultatâ — Primjena prava Zajednice” (COM (2007) 502 final).